Lisa 1

Poolte kohustused päästetööl osalemisel ja valmisoleku tagamisel

1.	Valmisolek päästetöö tegemiseks

1.1.	Lepingupartner tagab päästetöö alaste tegevuste täitmise läbi alljärgneva Vabatahtliku päästekomando:
1.1.1.	Tõrvandi vabatahtlik päästekomando, asukohaga Papli 4, Tõrvandi alevik, 61715, geograafiline koordinaat N 58.32250, E 26.70803.
1.2.	Vabatahtliku päästekomando valmisolek päästetöö tegemiseks tagatakse vastavalt punktis 6 toodud valmisoleku nõuetele.
1.3.	Vabatahtliku päästekomando esindaja kohustub teavitama viivitamatult Päästeameti Lõuna päästekeskuse Tartumaa päästepiirkonna Tartu päästekomando meeskonnavanemat olukordadest, kus vabatahtlik päästemeeskond ei ole valmisolekus ning seda ei ole võimalik kaasata päästetöö tegemisele või tegema võimalusel vastava muudatuse pääste valmisoleku infosüsteemis. Vabatahtliku päästekomando esindaja teade peab sisaldama Lepinguliste kohustuste mittetäitmise põhjust ja kestvust. Vabatahtliku päästekomando esindaja peab tagama, et Vabatahtlik päästekomando on arvestusest maas vaid mõjuvatel põhjustel (üldjuhul tehnikast tingitud või ootamatute haigestumiste korral).
1.4.	Vabatahtliku päästekomando esindaja kohustub teavitama Päästeameti Lõuna päästekeskuse Tartumaa päästepiirkonna Tartu päästekomando meeskonnavanemat Lepinguliste kohustuste taastäitmisele asumisest või tegema võimalusel vastava muudatuse pääste valmisoleku infosüsteemis.
1.5.	Päästeameti Lõuna päästekeskuse vanemoperatiivkorrapidaja, operatiivkorrapidaja või regiooni korrapidamisgrupi liige võib, tulenevalt regiooni päästetöö alasest võimekusest, anda Vabatahtlikule päästekomandole korralduse:
1.5.1.	päästealase võimekuse tõstmiseks. Vabatahtliku päästekomando suurendab võimalusel Vabatahtliku päästekomando isikkoosseisu- ja/või tehnikavalmidust;
1.5.2.	väljasõiduaja lühendamiseks, määrates Vabatahtliku päästekomando valves oleva isikkoosseisu Vabatahtlikku- või riiklikku päästekomandosse valmisolekusse.
1.6.	Päästeameti Lõuna päästekeskuse vanemoperatiivkorrapidajal, operatiivkorrapidajal, regiooni korrapidamisgrupi liikmel või Päästekeskuse juhi poolt määratud ametnikul on õigus teha järelevalvet Vabatahtliku päästekomando tegevuse üle Lepingu täitmisel.

2.	Päästetööle kaasamine ja päästetöö tegemine

2.1.	Vabatahtlik päästekomando kaasatakse päästetööle vastavalt Päästeameti väljasõidukorrale Häirekeskuse poolt antava väljasõidukorralduse alusel kuni 25 km kaugusele vabatahtlikust päästekomandost (välja arvatud Eesti väikesaared).
2.2.	Vabatahtliku päästekomando esindaja teavitab Häirekeskust päästemeeskonna väljasõidust päästesündmusele või muudest mitte päästetöödega seotud väljasõitudest, kus kasutatakse vabatahtliku päästekomando valmisolekus olevat autotehnikat, vastavalt Päästeameti peadirektori poolt kinnitatud operatiivinfo korrale:
2.2.1.	väljasõidust Vabatahtlikkust päästekomandost;
2.2.2.	sündmuskohale jõudmisest;
2.2.3.	sündmuskohast lahkumisest;
2.2.4.	saabumisest Vabatahtlikkusse päästekomandosse.
2.3.	Tööaja alguse ajaks arvestatakse päästeautoga väljasõitu Vabatahtlikust päästekomandost ning tööaja lõppemise ajaks tagasi saabumist Vabatahtlikusse päästekomandosse. Aluseks on pääste valmisoleku infosüsteemis fikseeritud ajad.
2.4.	Vabatahtliku päästekomando esindaja tagab päästetöö tegemise vastavalt päästeseadusele ja Päästeameti kehtestatud kordadele, juhindudes päästetöö juhi seaduslikest korraldustest.
2.5.	Sündmuskohal päästetöö juhi puudumisel juhib Vabatahtliku päästemeeskonna päästetöö tegemist sidevahendite kaudu päästetöö juhtimise õigust omav päästeametnik.
2.6.	Vabatahtlikul päästemeeskonnal on õigus päästetöö tegemisel rakendada päästeseadusest tulenevaid meetmeid vastava päästeametniku korraldusel.
2.7.	Vabatahtlik päästekomando kaasatakse ulatuslikule või pikaajalisele päästetööle Päästeameti Lõuna päästekeskuse vanemoperatiivkorrapidaja, operatiivkorrapidaja või kõrgema tasandi päästetöö juhi poolt Lepingupartneri esindajale suuliselt edastatud taotluse alusel.
2.8.	Ulatuslikule või pikaajalisele päästetööle kaasamisel ei toimu kulude hüvitamine Päästeameti peadirektori käskkirja „Päästetöödel ja ennetustööl osalevate vabatahtlikele päästjatele ja juriidilistele isikutele kulude hüvitamine“ alusel vaid lähtutakse Vabariigi Valitsuse 9.09.2010 määrusest nr 134 “Ulatusliku või pikaajalise päästetöö või demineerimistööga seotud kulude hüvitamise ja tasu maksmise ulatus ja kord”.
2.9.	Kulude hüvitamise kord muutub alates päästetöö juhi vastava teavituse/korralduse edastamisest.
2.10.	Päästeameti Lõuna päästekeskuse operatiivkorrapidaja, regiooni korrapidamisgrupi liikme või kõrgema tasandi päästetöö juhi  taotluses edastatakse päästesündmuse liik ja asukoht, kaasamise otstarve ja ulatus ning planeeritav kaasamise kestvus.
2.11.	Vabatahtliku päästekomando esindaja teatab taotluse esitajale esimesel võimalusel, kuid mitte hiljem kui 2 (kahe) tunni jooksul, Vabatahtliku päästekomando võimalusest osaleda päästetööl lisaressurssidega.

3.	Päästeautod ja –varustus ning komandohoone

3.1.	Päästeamet tagab Vabatahtliku päästekomando käsi- ja autoterminalidega varustamise ning raadiosidevahendite hooldamise.
3.2.	Vabatahtlik päästemeeskond kasutab päästetehnikat ja raadiosidevahendeid heaperemehelikult ning tagab nende säilimise.
3.3.	Vabatahtliku päästekomando päästeauto, millega tagatakse Lepingu täitmine, peab vastama käesoleva lisa punktis 6 toodud tingimustele.
3.4.	Vabatahtliku päästekomando päästeautod peavad olema varustatud vähemalt minimaalse päästevarustusega vastavalt käesoleva lisa punktis 6.5 ja 6.6 toodud loeteludele.
3.5.	Päästetööl osalevad vabatahtlikud päästjad peavad kandma nõuetekohast isikukaitsevarustust.
3.6.	Päästeamet nõustab Lepingupartnerit päästeauto ja -varustuse soetamisel ja arendamisel ning võimalusel toetab päästeauto ja -varustuse parendamist.
3.7.	Päästeamet nõustab Lepingupartnerit päästekomando komandohoone soetamisel ja/või kohandamisel komandohooneks ning võimalusel toetab hoone ehitust ja/või remonttööde finantseerimist.
3.8.	Päästeamet nõustab Lepingupartnerit kaitseriietuse soetamisel ja nõuetekohasel eritunnusega markeerimisel ning võõrandab isikukaitsevarustust või võimalusel toetab nende soetamist.
3.9.	Päästeameti esindaja saadab Lepingupartneri esindajale infot võõrandamisele mineva ja Päästeametis kasutust mitteleidvate päästeautode ja -varustuse kohta.
3.10.	 Vabatahtlik päästekomando teavitab Päästeametit järgnevast:
3.10.1.	Uue päästevarustuse saamisest;
3.10.2.	Komandohoone olulisest parendustest;
3.10.3.	Päästeautode suuremahulisest remondist, ümberehitamisest või muust olulisest parendamisest.
3.11.	Lepingupartner kohustub tagama vabatahtliku päästekomando kasutuses oleva varustuse ja tehnika ohutu ning nõuetekohase kasutuse ning päästevarustus peab vastama  Päästeameti peadirektori käskkirjale „Päästeameti päästevarustuse kontrollimise ja testimise kord“.

4.	Vabatahtliku päästekomando liikmed, liikmetele esitatavad nõuded ja tagatised

4.1.	Lepingupartner kohustub tagama, et Vabatahtliku päästekomando isikkoosseis, keda kaasatakse päästetööle, kutsesobivus ning väljaõpe vastaks siseministri 10.11.2010 määruses nr 57 “Vabatahtliku päästja kutsesobivuse nõuded ja nendele vastavuse kontrollimise kord ning väljaõppe ja arvestuse läbiviimise kord” sätestatud nõuetele. Iseseisvalt päästeametniku korraldusel eriväljaõpet nõudval päästetööl osalevad vabatahtlikud päästjad peavad vastama Päästeteenistuse seaduse § 7 lõike 4 alusel päästeteenistujale kehtestatud kutsesobivuse-, füüsilise ettevalmistuse-, hariduse- ja tervisenõuetele.
4.2.	Lepingupartner kohustub tagama vabatahtliku päästekomando isikkoosseisu tööohutusalase juhendamise ja veenduma, et päästetöödele kaasatud vabatahtlikud järgiksid kõiki ohutusnõudeid.
4.3.	Vabatahtliku päästekomando liikmetele laienevad päästeseaduse § 41 tulenevad tagatised päästetööl hukkumise või päästetööl saadud vigastuse korral.
4.4.	Lepingupartner kohustub tagama, et kõik päästesündmuse korral alarmsõitu tegevad vabatahtlikud päästjad vastaksid alarmsõiduki juhi kvalifikatsiooninõuetele.

5.	Vabatahtliku päästekomando liikmete koolitused ja õppused

5.1.	Lepingupartner tagab Vabatahtliku päästekomando isikkoosseisu osalemise Päästeameti poolt korraldatavatel täienduskoolitustel, õppepäevadel, harjutustel, õppustel, millest osavõtu on Päästeamet ja Lepingupartner eelnevalt kooskõlastanud.
5.2.	Päästeamet kohustub korraldama Vabatahtliku päästekomando isikkoosseisule täienduskoolitusi, õppuseid, harjutusi ja kaasama vabatahtlikke päästjaid piirkonnas toimuvatele kutseliste päästjate õppustele ja harjutustele.
5.3.	Vabatahtlik päästekomando teeb koostööd taseme hoidmise koolituste läbiviimiseks Lõuna päästekeskuse Tartumaa päästepiirkonna Tartu päästekomandoga.

6.	Lepingupartneri võimekus ja valmisolek päästetöö tegemiseks:

6.1.	Tõrvandi vabatahtlik päästekomando tagab valmisoleku taseme 7, mis koosneb 3 päästjast ja 2 päästeauto (millest 1 avarii- ja päästeauto) valmisolekust.
6.2.	Valmisoleku tagamiseks on igapäevaselt tagatud vähemalt 2 (kahe) alarmsõiduki juhi olemasolu.
6.3.	Väljasõit toimub 5 (viie) minuti jooksul alates Häirekeskuselt väljasõidukorralduse saamisest.
6.4.	Tehnikavalmiduse tagamine:
6.4.1.	Tulekustutusauto Tõrvandi 31  (reg nr 20 ZMT); Ford F-350;
6.4.2.	Avarii- ja päästeauto Tõrvandi 61 (reg nr 381 MCL); Volkswagen Transporter.
6.4.3.	Päästeautod peavad  vastama vähemalt järgmistele tingimustele:
6.4.3.1.	tulekustutusauto kustutusveepaagi maht vähemalt 1000 l, pumba tootlikkusega vähemalt 1000 l/min;
6.4.3.2.	põhiauto  kustutusveepaagi maht vähemalt 2500 l, pumba tootlikkusega vähemalt 2400 l/min;
6.4.3.3.	paakauto kustutusveepaagi maht vähemalt 7000 l, pumba tootlikkusega vähemalt 1000 l/min 2,5 baari korral;
6.4.3.4.	alarmsõiduki tunnused vastavad Vabariigi Valitsuse 16.06.2011.a määruse nr 77 „Alarm-ja jälitussõidukite loetelu, nende tähistamise kord“ nõuetele.
6.4.3.5.	kehtiv ülevaatus ja kohustuslik liikluskindlustus.

6.5.	Tulekustutusauto Tõrvandi 31 on komplekteeritud vähemalt järgmise päästetöö tegemiseks vajaliku varustusega:
6.5.1.	autoapteek;
6.5.2.	autoraadioterminal 1 tk;
6.5.3.	hargmik 1 tk;
6.5.4.	hüdrandi püstik ja hüdrandi võti 1 tk;
6.5.5.	imivoolikud (kokku 8 m) koos imisõelaga 1 kmpl;
6.5.6.	kandelamp 1 tk;
6.5.7.	kang 1 tk;
6.5.8.	kirves 1 tk;
6.5.9.	kombineeritud joatoru 1 tk;
6.5.10.	käsiraadioterminal 1 tk;
6.5.11.	käsisaag või mootorsaag 1 tk;
6.5.12.	lihtjoatoru 1 tk;
6.5.13.	redel (vähemalt 3 m) 1 tk;
6.5.14.	survevoolik 38 – 51 mm 6 tk;
6.5.15.	survevoolik 63 – 77 mm 10 tk;
6.5.16.	tulekustuti (vähemalt 6 kg) 1 tk;
6.5.17.	täitevoolik 2m 2 tk;
6.5.18.	vooliku paikamise vahend (igale mõõdule 2 tk);
6.5.19.	voolikuremm 2 tk.

6.6.	Avarii- ja päästeauto Tõrvandi 61on komplekteeritud vähemalt järgmise päästetöö tegemiseks vajaliku varustusega:
6.6.1.	hüdraulilised päästevahendid;
6.6.2.	liikluse reguleerimise helkurketas;
6.6.3.	ohutuskoonused 3 tk;
6.6.4.	turvavöö lõikur;
6.6.5.	kaablitangid;
6.6.6.	stabiliseerimistrepp;
6.6.7.	„Hooligan“ kang või analoog sõrgkangina;
6.6.8.	turvapadja püüdja;
6.6.9.	esmaabikohver, tekk ja kühvelraam;
6.6.10.	saepuru (100 l) & hari, kühvel;
6.6.11.	pulberkustuti 6 kg;
6.6.12.	kandelamp;
6.6.13.	käsisaag või mootorsaag;
6.6.14.	koormarihmad või veoköis;
6.6.15.	käsiraadioterminal (+car-kit).